Фонетика. Графика. Орфоэпия.

(6сыйныф проек-дәрес)

**Максат:**белемнәрне системага салу, тест ярдәмендә тикшерү укучыларның сыйләм телен, фикерләү һәм иҗади сәләтен үстерү; дөрес язу күнекмәләрен ныгыту.

**Җиһазлау:** дәреслек, карточкалар, техник чаралар.

**Дәрес барышы.**

1. **Оештыру.** Дежур укучы белән әңгәмә.
2. **Дәреснең максатын билгеләү.**

**Укытучы.** Укучылар, без бүген “Фонетика. Графика. Орфоэпия” бүлеген йомгаклыйбыз. Бу дәрес башкалырыннан бераз аерыла. Ул проект- дәрес дип атала. Әйдәгез, проект сүзенең нәрсә аңлатканын искә төшерик. Гади генә итеп әйткәндә, проект- нинди дә булса эш эшләр алдыннан, мәсәлән, яҗа әйбер ясар алдыннан аның планын, сызымын, схемасын әзерләү.

Дәреснең һәр этабы сезнең иҗади проектыгызга нигезләнгән булыр. Алдыгызда- сигнал карточкалар. Эш барышында җавап бирергә әзер икәнлегегезне сигнал карточкасын күтәреп аҗлатырсыз, һәр дөрес җавап өчен бер очко алырсыз.

1. **Белемнәрне актуальләштерү.**
2. **Сүзлек эше** (яңа сүзләр белән танышу):

**Презентация-** представление-яклау.

**Вернисаж-** выставка картин-картиналар күргәзмәсе.

1. **Фонетика турындагы теоретик белемнәрне искә төшерү.**

* Нәрсә ул фонетика? (Телдәге авазларны өйрәнә торган фән.)
* Татар алфавитында ничә хәреф бар? (38 хәреф.)
* Авазлар хәрефләрдән нәрсә белән аерылалар? (Авазларны сөйләмдә кулланабыз, ишетәбез, ә хәрефләрне язуда күрсәтәбез, күреп, укып була.)
* Әйтелеше буенча авазлар нинди ике төркемгә бүленә? (Сузык һәм тартык авазларга бүленәләр.)
* Татар телендә ничә сузык аваз бар? (Тугыз сузык аваз бар: [а],[ә],[у],[ү],[о],[ө],[и],[ы],[э].)
* Сузык авазлар нинди төркемнәргә бүленә? (Калын әйтелешле һәм нечкә әйтелешле сузыклар була.)
* Татрык авазлар ничә төркемгә бүленә? (яңгырау һәм саңгырау тартыкларга.)
* Ике авазга ия хәрефләрне әйтегез.(я, е,ю.)

1. **Сималтиниус Раунд Тэйбл структурасы** кулланыла.

Һәр укучыга аерым битләр таратыла. Уйлар өчен 10 секунд вакыт бирелә. Укучылар “Фонетика. Графика. Орфоэпия” темасына бәйле сүзләр яза. Укытучы туктата. Эшләр сәгать теле уңаена түгәрәк буенча бер-берсенә җибәрәләр. Үз эше килеп җиткәч, сүзләр язуны дәвам итәләр.

Төркемдәге 2 нче укучы башкарылган эш белән таныштыра, калганнары билгеләп бара. Нәтиҗә ясала.

1. **“Мин хәрефләр ясыйм ”** күргәзмәсе. (Берничә укучы үзләре ясаган рәсем буенча чыгыш әзерлиләр.)

**1нче укучы.**  Мин “Фонетика” бүлеген замок рәвешендә ясадым. Капкасында ъ (калынлык) һәм ь (нечкәлек) билгеләре сакта тора. Алар чит кешене замокка кертмиләр. Аскы катта – тартыклар, өске катта- сузыклар яши.

**2 нче укучы.** Мин сузык авазларның яшәү урынын географик карта рәвешендә күзалладым. Сузык авазлар утравын Фонетика океаны әйләндереп алган. Сузык авазларга кунакка тартык авазлар килә. Утрауда шәһәрләр: Иренләшкән сузык авазлар [у], [ү], [ө], [о], [о] шәһәре һәм Иренләшмәгән сузык авазлар [а], [ә], [ы], [и], [э], [е] шәһәре урнашкан.

1. **Ныгыту.**
2. **Укытучы:** Бик яхшы, ә хәзер темага кагылышлы уеннар уйныйбыз. (төркемнәргә бүленеп уйнау).

**1нче төркем. “Артык” сүзне тап уены.**

Нинди сүз артык? Ни өчен?

а ) ....

**2 нче төркем. “Уйлап яз”уены.**

Төшеп калган сүзләрне куярга.

а) Татар телендә барлыгы....сузык аваз бар. (9).

ә ) ... тартыклар ясалганда, тавыш ярылары катнашмый (саңгырау).

1. **Дәфтәрдә эшләү.**

Экранда бирелгән сүзләрне төркемнәргә (1 нче төркем- сузыклар гармониясе күзәтелгән сүзләрне, 2 нче төркем – ирен гармониясе күзәтелгән сүзләрне, 3 нче төркем снгармонизмга буйсынмаган сүзләрне) аерып язарга: ашлама, шәһәр, болын, Илфар, очкын, китап, үлән, сиңа.

(Ахырдан тикшерелә).

1. **Карточкалар белән эшләү**. Сүзләрдә төшеп калган хәрефләрне куярга кирәк: б...лын, к...ңгыр..у, ..лленче, д..рес, әр..мә, с..зл..к.(Дөрес җавап видеопроектор аша күрсәтелә. Укучылар, карточкаларны алышынып, бер- берсенең эшләрен тикшерәләр.)
2. “Иҗек калыплары” уены. (40 секунд вакыт бирелә. Бирелгән иҗек калыпларына туры килгән сүзләр уйларга.)

ТС-ТС(те-ге)

ТСТТ(сайт)

ТСТ-ТС(кит-те)

ТСТ –ТС-ТС(кип-те-рә).

1. **Йомгаклау.**

Укытучы. Укучылар, дәресебез ахырына якынлашты. Фонетика буенча дәрес-проектта белемнәрегезне күрсәттегез. Актив укучыларга билге куела.